«O‘zgidromet» haftalik ob-havo to‘g‘risida ma’lumot berdi

“O‘zgidromet” xabariga ko‘ra, bugun va keyingi ikki kun davomida respublikaning barcha hududlarida biroz shamol bilan asosan kam bulutli va quruq ob-havo saqlanib turadi. 
Kechalari va ertalabki soatlarda 0-3 daraja sovuq, ba’zi joylarda 5 daraja sovuqqacha bo‘lgan biroz manfiy harorat saqlanib turadi. Kunduz kunlari quyosh nurlari havoni isitadi, ammo harorat 5-8 daraja iliqdan oshmaydi. Shimolda kechalari 6-9 daraja sovuq, kunduz kunlari 3 daraja sovuq-2 daraja iliq bo‘ladi.
Haftaning ikkinchi yarmida havo harorati biroz ko‘tariladi, respublika hududining katta qismida harorat kechalari 0-5 daraja iliq, kunduz kunlari 8-10 daraja iliq, ba’zi joylarda 12 daraja iliqqacha bo‘ladi.
Juma kuni O‘zbekistonning barcha hududlarida (Farg‘ona vodiysidan tashqari) yomg‘ir yog‘adi, shimolda va respublikaning tog‘li hududlarida yomg‘ir va qor ko‘rinishidagi yog‘ingarchilik bo‘ladi. Tog‘li hududlarda qor ko‘chishi xavfi saqlanib turadi.